चितवन–२ उपनिर्वाचन, २०८०

वि.सं. २०८० वैशाख १० मा नेपालको चितवन निर्वाचन क्षेत्र नं. २ मा उपनिर्वाचन सम्पन्न भएको थियो। राष्ट्रिय स्वतन्त्र पार्टीका सभापति रहेका रवि लामिछाने सांसद पद खारेज भएपछि उक्त रिक्त रहेको स्थानमा उप-निर्वाचन भएको थियो। यस उपनिर्वाचनमा रवि लामिछाने ५४,१७५ मत सहित पुन: निर्वाचित भएका थिए जहाँ उनका निकटतम प्रतिस्पर्धी नेपाली काङ्ग्रेस जीतनारायण श्रेष्ठले ११,११४ मत प्राप्त गरेका थिए भने नेकपा (एमाले)का उम्मेदवार रामप्रसाद न्यौपानेले १०,९३६ मत प्राप्त गरेका थिए।

 पृष्ठभूमि 
वि.सं. २०७९ मा पहिलो पटक निर्वाचित लामिछाने वि.सं. २०७९ पौष ११ देखि माघ १३ सम्म उपप्रधान तथा गृहमन्त्री थिए। त्यसपछि सर्वोच्च अदालतले लामिछानेले अमेरिकी नागरिकता त्यागेर  नेपाली नागरिकता पुन: प्राप्त गर्ने बेला उचित प्रक्रिया पालना नगरेकाले उनी कानुनी रूपमा नेपाली नागरिक नरहेको फैसला गरेपछि लामिछानेलाई सबै निर्वाचित पदबाट हटाइएको थियो। पुनः नेपाली नागरिकता लिएका उनले उपनिर्वाचनमा उम्मेदवारी दिएका थिए।

 २०७९ चुनावी परिणाम 

 सन्दर्भ सामग्रीहरू  

श्रेणी:नेपालका उपनिर्वाचनहरू